Dacian Cioloș, despre cum a gestionat guvernul criza pestei porcine africane: Există riscul de a distruge complet un sector în care s-a investit masiv/ Alți 150 de mii de porci vor fi uciși în perioada următoare/ Este vorba de incompetență, indiferență și inconștiență

Dacian Cioloș, fost ministru al agriculturii și fost comisar european pe agricultură, a declarat duminică, într-o conferință de presă pe tema modului în care guvernul a gestionat criza pestei porcine africane, că există riscul de a fi distrus complet un sector în care s-a investit masiv. 120 de mii de porci au fost uciși deja, din datele pe are le am alți 150-170 de mii vor fi uciși în perioada următoare, a declarat Cioloș. Liderul România 100 susține că de vină sunt incompetența, indiferența și inconștiența Guvernului PSD-ALDE, care n-a aplicat procedurile din HG-uri existente. Liderul România 100 a declarat că era nevoie de o celulă de criză cu o comandă unică la nivelul Guvernului. Fostul premier a mai spus că Liviu Dragnea s-a lăudat în 2017 cu eradicarea virusului pestei porcine clasice grație măsurilor luate în urmă cu zece ani.

Cele mai importante declarații făcute de Dacian Cioloș

Geronimo Brănescu, președintele ANSVSA, nu am prea auzit de dânsul

E vorba de riscul de a distruge complet un sector în care s-a investit masiv. Această criză este amplificată de incompetență.

Am fost confruntat cu astfel de situații și în România și la nivel european , s-a dovedit că lucrurile pot fi ținute sub control dacă acționezi la timp. Nu există scuză. Rezultatele sunt dezastruoase nu doar din cauza închiderii unor ferme, dar avem oameni care sunt trimiși în șomaj

Peste 1500 provin dintr-o singură companie

Peste 1500 provin dintr-o singură companie Există riscul reducerii sau chiar sistării exportului de carne de porc din România. Riscul este mare și pt cei care n-au problema infectării cu virus. Există riscul pierderii încrederii populației și al încrederii partenerilor externi în legătură cu capacitatea instituțiilor românești de a ține sub control o astfel de criză

Când partenerii tăi comerciali nu mai au încredere în tine te afectează economic. Riscăm nu doar să nu mai putem exporta carne de porc și să distrugem sectorul zootehnic, dar vom crește importurile. Procesatorii nu vor mai putea valorifica produsele locale, importul înseamnă creșterea prețului la raft. Creșterea prețurilor la produse alimentară înseamnă inflație. Orice poveste despre creșteri și salarii vor deveni legende. Din cauza incompetenței va scădea puterea de cumpărare a Românilor

Cine face asta? Exact aceea care insistau pe ideea de a susține capitalul românesc. Datorită incompetenței exact capitalul românesc este afectat

S-au investit aici sute de milioane de euro, care acum datorită incompetenței riscă să fie distruse

Pentru toate aceste lucruri Guvernul PSD ALDE trebuie să dea seama, aceste lucruri nu ma pot fi scoase din condei

Cum s-a ajuns aici? Nu e prima dată când România s-a confruntat cu această situație. Peste porcină clasică a fost eradicată acum zece ani. Dragnea se lăuda anul trecut pe FACEBOOK, dar măsurile au fost luată în urmă cu zece ani.

Chiar și în 2016 am evitat răspândirea virusului pentru că am luat măsuri rapide. Am adoptat două HG pe care dacă guvernul PSD ALDE le respecta azi nu am fi fost în această situație. Un HG referitor la reorganizare ANSVSA pentru a putea interveni rapid. Și o altă HG care ar fi trebuit să fie o Biblie pentru cei care acționează acum, HG 830 din 2016 care prevedea un plan de contingență pentru răspândirea virusului. Din păcate, aceste lucruri de care PSD ALDE știa, aceste lucruri n-au fost respectate.

Primul focar a apărut în 2017 în Satu Mare, după care Comisia a venit cu un raport despre situația din România cu recomandări. Nimic din aceste măsuri n-au fost aplicate. Apariția virusului în Deltă a luat Guvernul pe nepregătite. Am ajuns la zece județe care sunt afectate, peste 120 de mii de porci uciși deja, din datele pe are le am alți 150-170 de mii vor fi uciși în perioada următoare

Abia 3% din cei care au făcut cereri de despăgubire și-au primit banii. E important ca guvernul să despăgubească cât mai repede, dacă nu vom avea o schimbare de comportament, vor încerca să ascundă porcii, să nu-i ma declare. Există riscul masiv de a amplifica și mai mult răspândirea virusului.

Micii producători sunt cei mai vulnerabili. Evident, din punct de vedere economic afectatți sunt producătorii mari care au investit bani

Fac apel la Guvern să iasă și să spună că există bani pentru despăgubiri. Știu că există un fond de intervenții pentru situații de urgență, trebuie folosit pentru a face plăți pe loc pentru a da semnalul că statul e în stare să facă acest lucru

Fac apel la Guvern să iasă și să spună că există bani pentru despăgubiri. Știu că există un fond de intervenții pentru situații de urgență, trebuie folosit pentru a face plăți pe loc pentru a da semnalul că statul e în stare să facă acest lucru Guvernul poate recupera bani de la UE, dar e esențial ca aceste despăgubiri să fie luate cât mai repede

Ce măsuri trebuiau luate? Ar fi trebuit de la început o comandă unică, la o celulă de criză, din care să facă parte nu doar ministerul agriculturii ci și ministerul de interne, ministerul mediului. Deci o celulă de criză cu comandă unică la nivelul Guvernului. Apoi, o coordonare unică la nivel județean și o coordonare unică a activității tuturor instituțiilor.

Ar fi trebuit de la început o comandă unică, la o celulă de criză, din care să facă parte nu doar ministerul agriculturii ci și ministerul de interne, ministerul mediului. Deci o celulă de criză cu comandă unică la nivelul Guvernului. Apoi, o coordonare unică la nivel județean și o coordonare unică a activității tuturor instituțiilor. Această comandă unică și responsabilizare clară trebuia dublată cu o comunicare clară, periodică, lumea să fie informată. Dacă oamenii nu au informații, apar speculații și interpretări

Plan de finanțare foarte clar, de pe acuma trebuie lucrat la un plan de redresare a sectorului de creștere a porcinelor. La fiecare leu pierdut direct pierd încă doi lei pentru că au credite de rambursat la bancă, au contracte, și pierd. Chiar dacă în ferma lor virusul nu s-a manifestat, au probleme cu clienții lor.

Fermierii nu-și pot recupera acele animale, nu le pot comercializa pentru că nu există proceduri clare

Vor fi pierderi masive în sector, pentru asta va trebui se pe acum un plan de redresare

Cred că această situație va fi o lecție de învățat pentru producători, organizarea profesională este esențială. Producătorul trebuie să se asocieze pentru că iată apar situații.

Dezastrul care deja e aici și se anunță a crește putea fi evitat, dezastrul nu e datorat doar virusului pestei ci și incompetenței și indiferenței.

N-au luat în considerare documente care existau. Nu dă Dragnea și PSD salarii mai mari, o parte din acești antreprenori primesc acum o lovitură foarte dureroasă. Cineva trebuie să plătească pentru asta prin asumarea responsabilității și asta cât mai repede.

Din punctul meu de vedere, noi trebuie să oprim dezastrul. Peste porcină clasică a fost eradicată într-o perioadă mai lungă de timp dar a fost eradicată. Am făcut un îndrumar pentru cei care sunt afectați de astfel de situații și începem să-l răspândim în comunitățile locale.

Avem peste 1 milion de crescători care consideră că au dreptul să-și crească un porc, putem discuta dacă susținem modul ăsta de abordare sau nu. Dar în momentul de față nu ăsta e subiectul principal. Cu sau fără mici producători, virusul se răspândește.

Olanda e o țară cu suprafața mică, fermele sunt foarte apropiate. Și fiind foarte apropiate, când a apărut virusul pestei porcine clasice nu existau toate mijloacele de control care există acum și sectorul a fost afectat foarte mult. Peste 2/3 din sector a fost afectat. În România, virusul s-a răspândit datorită lipsei măsurilor eficiente. Virusul putea fi ținut sub control, el s-a răspândit în primul rând din cauza lipsei de competență.

Oamenii au știut ce era de făcut, eu când am văzut că există acest risc am cerut ANSVSA un plan cu modul în care ei se pregătesc. Au venit cu HG că nu aveau toate dotările necesare, președintele ANSVSA a spus că nu e suficient la nivelul instituției, ci trebuie proceduri clare pentru alte ministere. Oamenii știau de aceste HG dar nu s-au aplicat, dotările nu s-au făcut. Eu constat că inconștiența asta continuă.

Conferința de presă integral